cyanic-selkie/wikianc huggingface dataset:
მეიფლაუერი (სასტუმრო)
გახსნიდან მცირე ხანში, მეიფლაუერმა უმასპინძლა კელვინ კულიჯის საპრეზიდენტო ინაუგურაციის მეჯლისს. მიუხედავად იმისა, რომ თავად კულიჯი ამ მეჯლისზე არ მოსულა, სასტუმრო მას შემდეგ ამ მეჯლისს მართავს ყოველ ინაუგურაციის დღეზე. ფრანკლინ რუზველტი აქ მუშაობდა მის განთქმულ საინაუგურაციო სიტყვაზე "ჩვენ არაფერი გვაქვს საშიში, გარდა თვით შიშისა" (ინგლ. "We have nothing to fear but fear itself". მისი მემკვიდრე ჰარი ტრუმენი აქ ცხოვრობდა მისი საპრეზიდენტო ვადის პირველი 90 დღის განმავლობაში თეთრ სახლში რემონტის გამო. მეიფლაუერის ლანჟი "Town & Country", უკვე დიდი ხანია ვაშინგტონის ელიტის თავშეყრის ცენტრია.
კატეგორია:ვაშინგტონის ღირსშესანიშნაობები კატეგორია:აშშ-ის ისტორიული ადგილები
ძვ. წ. 376
'''ძვ. წ. 376''' — წლების რაოდენობა ქრისტესშობამდე.
გარდაიცვალნენ
*
ქვედა სიმონეთი
ქვედა სიმონეთი — სოფელი საქართველოში, იმერეთის მხარის თერჯოლის მუნიციპალიტეტში (თემის ცენტრი). მდებარეობს მდინარე ყვირილის მარჯვნივ, ზღვის დონიდან 250 მეტრზე. სოფელში გადის ქვედა სიმონეთი-ნავენახევის საავტომობილო გზა. ქვედა სიმონეთი ადგილობრივი მნიშვნელობის ბალნეოლოგიური კურორტია. სოფელში არის შუა საუკუნეების ეკლესია. 1926 წლისთვის სვირის თემი შედგებოდა ორი სოფლისგან და მისი მოსახლეობა შეადგენდა 6001 ადამიანს, ხოლო ფართობი 33,1 კმ²-ს. სოფელში არის 2 საჯარო სკოლა და საბავშვო ბაღი.
დემოგრაფია
2014 წლის აღწერის მონაცემებით სოფელში ცხოვრობს 2027 ადამიანი.
სქოლიო
კატეგორია:თერჯოლის მუნიციპალიტეტის კურორტები კატეგორია:თერჯოლის მუნიციპალიტეტის სოფლები
Lasioglossum seminitens
Lasioglossum seminitens — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1929 წელს.
სქოლიო
seminitens
გენერალ მაზნიაშვილის სახელობის ლეგიონი
გიორგი მაზნიაშვილის სახელობის ახალგაზრდული ლეგიონი — ახალგაზრდული, სამოხალისეო და დამოუკიდებელი ორგანიზაცია, რომელიც ახალგაზრდებს უტარებს დაწყებით სამხედრო და საექსპედიციო მომზადებას, იკვლევს სამხედრო ისტორიას. ორგანიზაცია თანამშრობლობს როგორც პრეზიდენტის ადმინისტრაციასთან, ასევე თავდაცვის სამინისტროსა და ეროვნულ გვარდიასთან.
ხელმძღვანელობა და სტრუქტურა
გამგეობა შედგება 3 წევრისგან: გიორგი რაზმაძე, პაატა გიგაური და დავით ნარტყოშვილი. სათათბიროში 6 ლეგიონერია. ლეგიონი შედგება 5 მიმართულებისგან, რომლებსაც ექვემდებარებიან შესაბამისი განყოფილებები.
სიმბოლიკა, მფარველი და შეძახილი
ლეგიონის ემბლემა არის ფარის ფორმის, რაც გამოხატავს ქართველი ერის ინტერესების დაცვას, შინდისფერი წინაპართა დაღვრილ სისხლს, ხოლო ოქროსფერი კანტი ლეგიონის იდეის გამარჯვებას. ემბლემის ცენტრში განთავსებულია XII საუკუნეში აშენებული ქვათახევის მონასტრის კედელზე ამოტვიფრული სტილიზებული ორნამენტი.
ლეგიონის ძირითადი დროშა შინდისფერი მართხკუთხედია, რომელზეც გამოსახულია შავკანტშემოვლებული თეთრი ჯვარი ცენტრში ლეგიონის ემბლემით. დროშა აკურთხა მამა ზურა ცხოვრებაძემ, 1923 წლის 21 მაისს, ვაკის პარკში დახვერტილი დამოუკიდებლობის კომიტეტის სამხედრო ცენტრის 15 ოფიცრის და ჯარისკაცის მოწამეობრივი აღსასრულის ადგილას.
2015 წლის 22 სექტემბერს ლეგიონის მფარველად გამოცხადდა წმ. გობრონ-მიქაელი (წირვა აღავლინა მამა ზურა ცხოვრებაძემ ჯვრის მამის ეკლესიაში), ფოცხოვში რაიონში მდებარე ყელის ციხის გარნიზონის ერთერთი მეთაური, რომელიც 914 წელს არაბთა შემოსევისას, 28 დღიანი სისხლისმღვრელი საალყო ბრძოლის შემდეგ ჩავარდა ტყვედ და მიუხედავად დიდი დაპირებებისა და შემდეგ შეუბრალებელი წამებისა, არ უღალატა ღმერთს, საკუთარ ქვეყანას და მოწამებრივად აღესრულა 133 ქართველ მეომართან ერთად.
ლეგიონის შეძახილი ეფუძნება 1918-1922 წლებში არსებულ ორგანიზაცია შევარდენის შეძახილს. მეთაური: „გუშაგობ ერს!“ რაზმის პასუხი: „მარად!“. ლეგიონის დევიზია: „ვგუშაგობთ ერს!“
ისტორია
რუსეთის იმპერიის დაშლის შემდეგ, 1917 წელს „ქართველ მხედართა კავშირთან“ დაარსდა ტან-სავარჯიშო ორგანიზაცია „ამირანი“, რომელსაც ოფიცრები ედგნენ სათავეში. 1918 წლის 25 აგვისტოს დაფუძნდა „ქართული ტან-ვარჯიშობის საზოგადოება შევარდენი“, სადაც გაერთიანდა ამირანი და რამდენიმე ათეული მოხალისე-ენთუზიასტი, მართალია შევარდენი არ ეწეოდა პირდაპირ სამხედრო-სალაშქრო მომზადებას, მაგრამ მისი მოღვაწეობა ხელს უწყობდა მოზარდ-ახალგაზრდების ფიზიკურ და სულიერ განვითარებას. 1921 წელს ორგანიზაციაში 10 000-მდე წევრი იყო გაერთიანებული. 1921 წლის რუსეთ-საქართველოს ომში შევარდენის ასეულობით ახალგაზრდა მოხალისედ ჩაეწერა შეიარაღებული ძალებში და თბილისის მილიციის დაცვის რაზმში, რომლებიც წარმატებით იცავდნენ წესრიგს ქალაქში, დარაჯობდნენ ხიდებს და საწყობებს. შევადენის წევრი იყო მარო მაყაშვილი.
1922 წლის 3 ნოემბერს საბჭოთა საოკუპაციო ხელისუფლებამ აპოლიტიკური შევარდენი დაშალა როგორც „ნაციონალისტური და მავნებლური“ ორგანიზაცია. მის ნაცვლად შეიქმნა კომუნისტური ორგანიზაცია „სპარტაკი“.
2007 წლის მაისს პაატა გიგაურის და გიორგი რაზმაძის მიერ საჯაროდ გაჟღერდა საერთოეროვნული ახალგაზრდული ორგანიზაციის შექმნის აუცილებლობაზე, ამ მიმართულებით ადამიანები შეიკრიბნენ და პირველი ნაბიჯებიც გადაიდგა. 2008 წლის ომის გამო დროებით უარი ითქვა მოზარდების მომზადებაზე და დაფუძნდა ორგანიზაცია აისი. 2013 წელს ისევ მოზარდების მომზადების თემაზე მუშაობა განახლდა და 22 სექტემბერს დაარსდა ლეგიონი.
სქოლიო
კატეგორია:საქართველოს საზოგადოებრივი ორგანიზაციები
Prionopelta kraepilini
Prionopelta kraepilini — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Prionopelta-ს გვარიდან. მიეკუთვნება Amblyoponinae-ს ქვეოჯახს. .
სქოლიო
კატეგორია:ჭიანჭველები
რევოლუცია
რევოლუცია — რაიმე სფეროში დროის შედარებით მოკლე პერიოდში მომხდარი შესამჩნევი ცვლილებები, ძირფესვიანი გადატრიალება, ურთიერთობათა გარდაქმნა, ძველი, დრომოჭმული წყობილების ძალით დამხობა და ახალი წყობილების დამყარება, საზოგადოებრივი გარკვეული ჯგუფის მიერ სახელმწიფო ხელისუფლების დაპყრობა.
რევოლუცია შეიძლება ნიშნავდეს:
სქოლიო
კატეგორია:რევოლუცია კატეგორია:რევოლუციები
Everybody (Backstreet's Back)
— ბოიბენდ Backstreet Boys-ის სიმღერა და სინგლი. გამოვიდა 1997 წელს. შეტანილია ალბომში Backstreet's Back.
ძვ. წ. 377
'''ძვ. წ. 377''' — წლების რაოდენობა ქრისტესშობამდე.
გარდაიცვალნენ
*
ფოქსფორდი
სვინფორდი (Foxford), ისტორიულად ჰქვია ბელასა (Bellasa; Béal Easa, „ჩანჩქერის პირი“) — ქალაქი ირლანდიაში, მდებარეობს მეიოს საგრაფოში, კონაქტის პროვინციაში. სამანქანო გზითა და რკინიგზით უკავშირდება სვინფორდსა და ბალინას.
2011 წლის მონაცემებით ქალაქის მოსახლეობა 1 326 ადამიანს შეადგენდა.
რესურსები ინტერნეტში
კატეგორია:ირლანდიის ქალაქები კატეგორია:მეიოს საგრაფოს დასახლებული პუნქტები
ბივისი და ბატ-ჰედი (ეპიზოდების სია)
მოცემულ სიაში წარმოდგენილია ანიმაციური სერიალის „ბივისი და ბატ-ჰედი“ ეპიზოდების სია და მათი მოკლე აღწერა. სერიალის პირველი სერიები პირველად გამოჩნდა 1992 წელს, როდესაც მაიკ ჯაჯის მიერ წარდგენილი იქნა ორი ეპიზოდი - Frog Baseball და Peace, Love & Understanding. ისინი ნაჩვენები იქნა ტელეარხ Liquid Television-ის ეთერში.
რესურსები ინტერნეტში
კატეგორია:ბივისი და ბატ-ჰედი კატეგორია:ამერიკული ანიმაციური ტელესერიალების ეპიზოდების სიები
ჯავა (მრავალმნიშვნელოვანი)
ჯავა შეიძლება აღნიშნავდეს:
საქართველოს სამოქალაქო სამართალი
საქართველოს სამოქალაქო სამართალი — სამართალი, რომელიც შემდეგი ნაწილებისგან შედგება:
კატეგორია:საქართველოს სამოქალაქო სამართალი
ძვ. წ. 378
გარდაიცვალნენ
*
პონტუნი
პონტუნი (Pontoon; Pont Abhann) — სოფელი ირლანდიაში, მდებარეობს მეიოს საგრაფოში, კონაქტის პროვინციაში, ქალაქ ფოქსფორდიდან სამხრეთ-დასავლეთით. სოფელში განვითარებულია ტურისტული ინდუსტრია.
იხილეთ აგრეთვე
კატეგორია:მეიოს საგრაფოს დასახლებული პუნქტები
გვადალეტე
thumb|250px გვადალეტე (Guadalete) — პატარა მდინარე ესპანეთის პრივინცია კადისში. სათავეს იღებს და მიედინება დაახლ. 1000 მეტრი სიერა-დე-გრასალემას ეროვნულ პარკში, შემდეგი 172 კმ-ის გავლის შემდეგ კი ჩაედინება კადისის ყურეში, ელ-პუეტრო-დე-სანტა-მარიაში - კადისის სამხრეთით მდებარე ქალაქში.
შესაძლებელია, რომ გვადელეტეს ბრძოლა გამართულიყო მდინარის მიდამოებში, სადაც ვესტგუთების არმია დამარცხდა მუსულმანურ არმიასთან.
კატეგორია:ესპანეთის მდინარეები
თეიმურ მამედოვი
თეიმურ ფიზული ოღლი მამედოვი (Teymur Füzuli oğlu Məmmədov; დ. 11 იანვარი, 1993, ტომსკი, რუსეთი) — აზერბაიჯანელი მოკრივე. 2012 წლის ოლიმპიური თამაშების ბრინჯაოს მედალოსანი, მსოფლიო ჩემპიონატების ორგზის მედალოსანი (2011 და 2013), 2015 წლის ევროპული თამაშების გამარჯვებული და 2011 წლის ევროპის ჩემპიონი
ბიოგრაფია
თეიმური დაიბადა რუსეთის ქალაქ ტომსკში. მისი მამა ფიზული დაიბადა ყაზახეთში, შიმქენთში, მამამისი წარმოშობით აზერბაიჯანელია, ხოლო დედა ყაზახი, რომელიც წარმოშობით აგრეთვე შიმქენიდანაა. . სსრკ-ს დაშლის შემდეგ თეიმური მშობლებთან ერთად აზერბაიჯანში გადავიდა საცხოვრებლად. ფიზულ მამედოვი კარგი მოკრივე იყო და თავისი 13 წლის შვილი კრივის წრეზე შეიყვანა. თავად თეიმურ მამედოვი თავს აზერბაიჯანულად თვლის.
მან მოკრივის კარიერა 2006 წელს დაიწყო. თავისთვის პირველ სადებიუტო საერთაშორისო ტურნირზე გამოვიდა 2008 წელს, მონაწილეობა მიიღო ბულგარეთში ევროპის ახალგაზრდულ ჩემპიონატში. ამ ტურნირზე მამედოვმა ოქროს მედალი მოიპოვა. შემდეგ, 2010 წლის ბაქოს მსოფლიო ახალგაზრდულ ჩემპიონატზე, მამედოვმა მოიგო პირველი ორი ბრძოლა, მაგრამ თურქ მოკრივესთან დამარცხების შემდეგ, მან დაასრულა თავისი გამოსვლა. ამ მარცხმა მამედოვს ჩამოართვა სინგაპურის ახალგაზრდულ ოლიმპიურ თამაშებზე ასპარეზობის შესაძლებლობა.
2011 წელს მამედოვი გახდა ევროპის ჩემპიონი. იმავე წელს მან მეორე ადგილი დაიკავა ბაქოში გამართულ მსოფლიო ჩემპიონატზე.
თეიმურ მამედოვმა წარადგინა აზერბაიჯანი 2012 წლის ლონდონში გამართულ ზაფხულის ოლიმპიურ თამაშებზე, სადაც მან ბრინჯაოს მედალი მოიპოვა.
2012 წლის 31 აგვისტოს აზერბაიჯანის პრეზიდენტმა ილჰამ ალიევმა და ეროვნულმა ოლიმპიურმა კომიტეტმა თეიმურ მამედოვს მიანიჭეს მედალი „ტარაგი“ (პროგრესი).
2013 წელს, მამედოვმა მოახერხა მინსკში გამართული ევროპის ჩემპიონატის ფინალში გასვლა, მაგრამ გადამწყვეტ მატჩში მან წააგო რუსი ალექსეი ეგოროვთან. იმავე წლის ოქტომბერში თეიმურმა მოიპოვა მსოფლიო ჩემპიონატის ბრინჯაოს მედალი ალმა-ატაში, ნახევარფინალში დამარცხდა მომავალ ჩემპიონ იტალიელ კლემენტე რუსოსთან.
2015 წელს ის გახდა პირველი ევროპული თამაშების გამარჯვებული, რომელმაც ფინალში დაამარცხა იტალიელი ვალენტინო მანფრედონია. იმავე წლის 29 ივნისს, თეიმურ მამედოვს მიენიჭა დიდების ორდენი პირველი ევროპულ თამაშებზე მაღალი მიღწევებისთვის და აზერბაიჯანის სპორტის განვითარების გაწეული დიდი სამსახურისთვის..
2016 წლის 5 აგვისტოს მამედოვი იყო აზერბაიჯანის მედროშე რიო-დე-ჟანეიროში, ბრაზილიაში გამართული ზაფხულის ოლიმპიური თამაშების გახსნის ცერემონიაზე.
ტრირ-ოირენი
ოირენი (გერმ. Euren) — ქალაქ ტრირის (რაინლანდ-პფალცი) 19-დან ერთ-ერთი დასახლება. იორენის დასახლება არის სიდიდით მეორე ტრირის უბნებს შორის, და მისი ფართობი 1318,9 ჰექტარია. მოსახლეობის რაოდენობით ტრირ-ოირენის დასახლება ითვლის 4 200 კაცს (2009 წლის მონაცემები).
გეოგრაფია
ტრირ-ოირენის დასახლება მდებარეობს მდინარე მოზელის მარცხენა ნაპირზე, ლუქსემბურგერ შტრასესა და ჰოსპიციენვალდს შორის.
რესურსები ინტერნეტში
კატეგორია:ტრირის დასახლებები
ძვ. წ. 379
'''ძვ. წ. 379''' — წლების რაოდენობა ქრისტესშობამდე.
Lasioglossum semiplicatum
Lasioglossum semiplicatum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1943 წელს.
სქოლიო
semiplicatum
ვარშავიანკა
ვარშავიანკა — პოლონეთის 1831 წლის შეთქმულების პატრიოტული ჰიმნი. თავდაპირველი ტექსტი ეკუთვნის ფრანგ პოეტს კ. დელავიანს. პოლონურ ენაზე თარგმნა კ. სენკევიჩმა. მუსიკა დაწერა კაროლ კურპინსკიმ. ჰიმნი შეასრულეს 1831 წლის 5 აპრილს ვარშავის ეროვნულ თეატრში და ამ დღიდან იქცა შეიარაღებული აჯანყების ჰიმნად.
ლიტერატურა
კატეგორია:ვარშავის ისტორია კატეგორია:პოლონეთის ეროვნული სიმბოლოები კატეგორია:პოლონური მუსიკა
Prionopelta majuscula
Prionopelta majuscula — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Prionopelta-ს გვარიდან. მიეკუთვნება Amblyoponinae-ს ქვეოჯახს. .
Rocksmith
Rocksmith — მუსიკალური თამაში, რომელიც შექმნა Ubisoft San Francisco-მა და გამოსცა კომპანია Ubisoft-მა, 2011 წლის 18 ოქტომბერს, ჩრდილოეთ ამერიკაში, Xbox 360-სა და PlayStation 3-ის პლატფორმებისთვის. ავსტრალიასა და  ევროპაში Rocksmith გამოვიდა 2012 წლის სექტემბრის თვეში, ხოლო იაპონიაში 2012 წლის ოქტომბერს. Windows-ის ვერსია გამოსცეს 2012 წლის 16 ოქტომბერს. თამაში ჰგავს Guitar Hero-ს მაგრამ განსხვავდება იმით, რომ აქ დაკვრა შეიძლება ნამდვილი გიტარით.
Rocksmith-მა მიიღო დადებითი შეფასებები ვიდეო თამაშების მიმოხილველებისგან. საერთო განხილვის საიტ Metacritic-ზე თამაშის PS3-ის ვერსია ფლობს 80/100, PC ვერსია — 78/100, ხოლო X360-ის ვერსია — 77/100.
სქოლიო
კატეგორია:2011 წლის ვიდეო თამაშები კატეგორია:Gamebryo ძრავის თამაშები კატეგორია:მუსიკალური ვიდეო თამაშები კატეგორია:PlayStation 3-ის თამაშები კატეგორია:Ubisoft-ის თამაშები კატეგორია:ვიდეო თამაშები შემუშავებული ამერიკის შეერთებულ შტატებში კატეგორია:Windows-ის თამაშები კატეგორია:Xbox 360-ის თამაშები
შერკინება (1995 წლის ფილმი)
შერკინება (Heat) — 1995 წლის ტრილერი, რომელიც გადაღებულია რეჟისორ მაიკლ მენის მიერ. გადაღებულია მისი და არტ ლინსონის სცენარის მიხედვით. მთავარ როლებში არიან ალ პაჩინო და რობერტ დე ნირო.
სიუჟეტი
ნილ მაკკოლი - დამნაშავეთა სამყაროს მიეკუთვნება. ის ერთ-ერთი საუკეთესოა, თუ შეიძლება ასე ითქვას დამნაშავეზე. მასთან მუშაობა დიდ პატივად მიაჩნიათ სუპერპროფესიონალ კრიმინალებს... მაგრამ მის წინააღმდეგაა ვინსენტ ხანნა. ლოს-ანჯელესის საუკეთესო დეტექტივი. ვინსენტს და ნილს ბევრი აქვთ საერთო, მიუხედავად ამისა ისინი კანონის სხვადასხვა მხარეს არიან. ორი უძლიერესი ჯგუფი ერთმანეთის წინააღმდეგ - სამკვდრო-სასიცოცხლო ბრძოლაში...
რესურსები ინტერნეტში
კატეგორია:1995 წლის ფილმები კატეგორია:ინგლისურენოვანი ფილმები კატეგორია:ამერიკული ფილმები კატეგორია:მაიკლ მენის ფილმები
კათნატუ
სქოლიო
კატეგორია:ნინოწმინდის მუნიციპალიტეტის სოფლები
As Long as You Love Me (Backstreet Boys-ის სიმღერა)
As Long as You Love Me — ბოიბენდ Backstreet Boys-ის სიმღერა და სინგლი. გამოვიდა 1997 წელს. შეტანილია ალბომში Backstreet's Back.
რესურსები ინტერნეტში
კატეგორია:Backstreet Boys-ის სიმღერები კატეგორია:1997 წლის სიმღერები კატეგორია:1997 წლის სინგლები
ბარასი (რისალი)
ბარასი (ოფიციალურად ბარასის მუნიციპალიტეტი; Bayan ng Baras) ― მეოთხე კლასის მუნიციპალიტეტი რისალის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 87 637 ადამიანს შეადგენს. მოიცავს 10 ბარანგაის.
სქოლიო
კატეგორია:რისალის მუნიციპალიტეტები
ძვ. წ. 380
გარდაიცვალნენ
*
კლიტოს შავი
კლიტოს შავი - (Κλείτος ο Μέλας) (ძვ. წ. 375-ძვ. წ. 328) ალექსანდრე დიდის გენერალი და მისი ახლო მეგობარი. ის იყო დროპიდეს ძე და ალექსანდრეს გამზრდელის ლანიკეს ძმა. ის შევიდა მაკედონურ სამხედრო სამსახურში და იყო ალექსანდრეს ელიტარული, ჰეტაირების კავალერიის ოფიცერი და მეფის პირადი დაცვის, აგემას მეთაური. ძვ. წ. 334 წელს გრანიკოსის ბრძოლისას მან მოკლა სპითრიდატესი, რითაც ალექსანდრე სიკვდილისგან იხსნა. ძვ. წ. 331 წელს გავგამელას ბრძოლაში კლიტოსი ხელმძღვანელობდა აგემას. ძვ. წ. 330 წელს ჰეტაირების მეთაურის ფილოტას დასჯის შემდეგ, ელიტარული კავალერიის მეთაურად დაინიშნნენ კლიტოსი და ალექსანდრეს უახლოესი მეგობარი, ჰეფესტიონი. ძვ. წ. 328 წელს სოგდიანას ალყის შემდეგ ალექსანდრემ კლიტოსი ბახტრიის სატრაპად დანიშნა. ამავე წელს შემოდგომაზე მარაკანდაში დიოსკურებისთვის მიძღვნილ წვეულებაზე, ნასვამ ალექსანდრესა და კლიტოსს შორის კამათი წარმოიქმნა, რაც საბოლოოდ იმით დამთავრდა, რომ ალექსანდრემ ერთ-ერთი მცველის შუბით გამოასალმა კლიტოსი სიცოცხლეს. როდესაც ალექსანდრე საღ აზრზე მოვიდა, მიხვდა, რომ ცხოვრებაში ყველაზე დიდი შეცდომა დაუშვა და სამი დღის განმავლობაში კლიტოსს გლოვობდა.
ოლივერ სტოუნის ფილმში ალექსანდრე (2004) კლიტოსის როლს თამაშობს ბრიტანელი მსახიობი გარი სტრეჩი.
სქოლიო
კატეგორია:ალექსანდრე მაკედონელის გენერლები
Windows 11
Windows 11 — ოპერაციული სისტემა პერსონალური კომპიუტერებისთვის. იგი შემუშავებულია კომპანია Microsoft-ის მიერ, როგორც Windows NT სერიის ოპერაციული სისტემა. მისი, როგორც Windows 10-ის გაგრძელების, გამოსვლის შესახებ ცნობილი გახდა 2021 წლის 24 ივნისს. სისტემის ფინალური ვერსია გამოვიდა 2021 წლის 5 ოქტომბერს.
კეიმადასი (ბაია)
კეიმადასი (Queimadas) — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის ჩრდილო-აღმოსავლეთ მეზორეგიონს.
2010 წლის მონაცემებით, მოსახლეობა 32 583 ადამიანს შეადგენდა. ფართობი 2 097.668 კმ²-ია. მოსახლეობის სიმჭიდროვე 15.53 კმ²-ზე.
Prionopelta marthae
Prionopelta marthae — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Prionopelta-ს გვარიდან. მიეკუთვნება Amblyoponinae-ს ქვეოჯახს. .
სქოლიო
კატეგორია:ჭიანჭველები
ოროჯოლარი
სქოლიო
კატეგორია:ნინოწმინდის მუნიციპალიტეტის სოფლები
Lasioglossum semipolitum
სქოლიო
semipolitum
ძვ. წ. 381
გარდაიცვალნენ
*
Nude (სიმღერა)
„Nude“ — ბრიტანული ალტერნატიული როკ-ჯგუფ Radiohead-ის სიმღერა ალბომიდან ''In Rainbows (2007). ეს სიმღერა არის მეორე სინგლი ამ ალბომიდან. იგი გამოვიდა 2008 წლის 31 მარტს. იგი უკვე სრულდებოდა ჯგუფის კონცერტებზე, დაახლოებით 1997 წლის შემდეგ, მაგრამ 2007 წლამდე მისი სტუდიური ვერსია გამოუცემელი რჩებოდა.
სინგლის სარეკლამო კამპანია ჯგუფმა ორიგინალურად დაიწყო. თავდაპირველად მის მოყვარულებს შანსი მიეცა სიმღერის საკუთარი ვერსიის მიქსი შეექმნა (iTunes-ზე განთავსებული სიმღერის სხვადასხვა ინსტრუმენტული პარტიებისგან). სიმღერის მუსიკალური ვიდეო, რომელიც გადაიღეს გარტ ჯენინგსმა და ადამ ბაქსტონმა, გვიჩვენებს ჯგუფის ყველა წევრს, შენელებულ მოძრაობაში.
Nude დიდი ინტერესით მიიღეს და იგი მოხვდა ბრიტანული სინგლების ჩარტის #21, ხოლო ბილბორდის ცხელი 100-ეულის - #37 ადგილზე.
ისტორია
სიმღერა რამდენიმეჯერ შეიცვალა 1997 წლის შემდეგ. თავდაპირველად მას ერქვა Big Ideas, თავში კი ხოლმე ემატებოდა (Don't Get Any). სიმღერას ჯერ კიდევ არ ჰქონდა სახელწოდება, როდესაც მას პირობითად უწოდებდნენ Nude ან Neut. 1998 წელს გამოსულ დოკუმენტურ ფილმში Meeting People is Easy ტომ იორკმა იხუმრა, რომ სრული სახელწოდებაა თქვენი სახლი საშიშროების ქვეშ არის, თუკი თქვენ არ გადაიხდით გადასახადს. ამ სიმღერის იმ დროისათვის ტიპური ვარიანტი ჟღერს ფილმის დასასრულს, სადაც ტოკიოს კონცერტის კადრებია.
1998 წლის შემდეგ ჯგუფს მისი შეტანა შემდეგ სტუდიურ დისკში სურდა, მაგრამ ეს არ მოხდა არც Kid A-ს, არც Amnesiac-ის შემთხვევაში. იგი საკმაოდ იშვიათად სრულდებოდა ტურებზე, ერთი ადამიანის თხოვნით შესრულდა სალამანკაში 2002 წელს, მაგრამ როგორც წესი, ეს იყო აკუსტიკური ვერსია. მისი საბოლოო სტუდიური ვერსია ჯერ კიდევ შორეულ მომავალში იყო.
2005 წელს პროდიუსერ მარკ სტენტთან ერთად დაიწყო ახალი სტუდიური სესიები და ჯგუფის ოფიციალური ბლოგის Dead Air Space მეშვეობით ცნობილი გახდა, რომ ახალ სიმღერებს შორის იყო Nude. ეს დადასტურდა 2006 წლის დასაწყისში და ითქვა, რომ Nude იწერება სიმებიან ორკესტრთან ერთად, რომლის არანჟირებაც ჯონი გრინვუდს ეკუთვნოდა. 2006 წლის შემოდგომაზე ჯგუფი დაბრუნდა სტუდიაში - მცირე საკონცერტო ტურნეს შემდეგ, რომელზეც სრულდებოდა სიმღერის ახალი ვერსია. მიუხედავად ამისა, საბოლოო ვარიანტი კვლავ განსხვავდება ამ კონცერტების ვერსიისგან.
სქოლიო
კატეგორია:Radiohead-ის სიმღერები კატეგორია:2008 წლის სინგლები კატეგორია:2007 წლის სიმღერები
კიჟინგი
კიჟინგი (Quijingue) — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის ჩრდილო-აღმოსავლეთ მეზორეგიონს.
2010 წლის მონაცემებით, მოსახლეობა 27 243 ადამიანს შეადგენდა. ფართობი 1 271.069 კმ²-ია. მოსახლეობის სიმჭიდროვე 21.43 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
ზოია კოსმოდემიანსკაია
ზოია კოსმოდემიანსკაია (Зо́я Анато́льевна Космодемья́нская; დ. 13 სექტემბერი, 1923, ოსინოვიე-გაი, რსფსრ — გ. 29 ნოემბერი, 1941, პეტრიშჩევო, რსფსრ) — საბჭოთა პარტიზანი ქალიშვილი. დაიბადა მოსამსახურის ოჯახში. სწავლობდა მოსკოვის 201-ე საშუალო სკოლაში. 1941 წლის ოქტომბერში X კლასის მოსწავლე მოხალისედ შევიდა პარტიზანულ რაზმში. 1941 წლის ნოემბრის ბოლოს გერმანელების მიერ ოკუპირებულ სოფელ პეტრიშჩევოში საბრძოლო დავალების შესრულების დროს შეიპყრეს ფაშისტებმა. მიუხედავად არაადამიანური, მხეცური წამებისა, კოსმოდემიანსკაიამ არ გასცა თანამებრძოლები და არ გაამჟღავნა თავისი ვინაობა. 1941 წლის 29 ნოემბერს გერმანელმა ფაშისტებმა იგი ჩამოახრჩვეს. 1942 წლის 16 თებერვალს კოსმოდემიანსკაიას მიენიჭა საბჭოთა კავშირის გმირის წოდება სიკვდილის შემდეგ. მინსკის გზატკეცილზე, სოფელ პეტრიშჩევოსთან ახლოს, დადგმულია კოსმოდემიანსკაიას ძეგლი და აღმართულია მემორიალური დაფა. 1942 წელს კოსმოდემიანსკაიას ნეშტი გადაასვენეს ნოვოდევიჩის სასაფლაოზე, მოსკოვში.
სქოლიო
კატეგორია:დაბადებული 13 სექტემბერი კატეგორია:დაბადებული 1923 კატეგორია:გარდაცვლილი 29 ნოემბერი კატეგორია:გარდაცვლილი 1941 კატეგორია:საბჭოთა კავშირის გმირები კატეგორია:დიდი სამამულო ომის პარტიზანები
ისლანდიის დემოგრაფია
right|thumb|400px|ისლანდიის მოსახლეობა ისლანდიის მოსახლეობა შეადგენს 364,134 ადამიანს (2020 წლის მონ.), საშუალო სიმჭიდროვე ყოველ კვადრატულ კილომეტრზე 3,1-ს. ისლანდია ევროპაში ყველაზე მეჩხერად დასახლებული ქვეყანაა. მოსახლეობის გადანაწილება საკმაოდ არათანაბარია 60%-ზე მეტი ქვეყნის სამხრეთ-დასავლეთ ნაწილშია თავმოყრილი. დასახლებული პუნქტები განთავსებულია სანაპიროების გასწვრივ და ფიორდების სიღრმეში. კუნძულის ცენტრალურ ნაწილში არის მხოლოდ ფერმები( 20-30 ადამიანი). მოსახლეობის უმრავლესობა ცხოვრობს ქალაქებში და სათევზაო სოფლებში. ისლანდიის დედაქალაქ რეიკიავიკში ცხოვრობს მთლიანი მოსახლეობის 40%.
მოსახლეობა
ისლანდიის ეროვნული შემადგენლობა ერთგვაროვანია: 90% ისლანდიელები- სკანდინავიელების შთამომავლები, რომლებიც ისლანდიურ ენაზე საუბრობენ. ქვეყანაში ასევე ცხოვრობენ დანიელები, ნორვეგიელები და სხვა.
რელიგია
მორწმუნეთა 82,1 % ლუთერანული ეკლესიის მიმდევარია, 2,4% კათოლიკური ეკლესიის და დანარჩენი 15% სხვა ქრისტიანული და არაქრისტიანული რელიგიის.
რესურსები ინტერნეტში
კატეგორია:ისლანდიის დემოგრაფია
სომხეთის უსაფრთხოების სამსახური
სახელმწიფოებრიობის დაკარგვასთან ერთად დაიკარგა ამ სამსახურის მოთხოვნილებაც.
პირველი რესპულიკის პერიოდი
1918 წლის 28 მაისს სომხეთმა მიიღო დამოუკიდებლობა, რომლის ხანმოკლე პერიოდის დროს სომხეთის სამხედრო სამინისტროს გენერალურ შტაბთან არსებული დაზვერვის განყოფილება.
საარქივო დოკუმენტების თანახმად 1918 წლის 13 აგვისტოს სომხეთის მინისტრთა საბჭომ სამხედრო სამინისტროს შუამავლობით გადაწყვიტა ფულის გამოყოფა გარკვეული მიმართულებებით, მათ შორის სადაზვერო და საკონტრდაზვერო მიმართულებებით. მინისტრთა საბჭომ გამოუყო კონტრდაზვერვას და დაზვერვას 20 - 20 ათასი რუბლი.
სომხეთის სადაზვერო სამსახურების დაბადების თარიღად შეიძლეა ჩავთვალოთ 1918 წლის 8 აგვისტო, როდესაც სომხეთის სამხედრო სამინისტროს გენერალური შტაბში დაინიშნა პორუჩიკი არტემი ოვანესანი. იგი იყო ასევე გენერალური შტაბის კონტრდაზვერვის სამსახურის უფროსი. დაზვერვის პირველი ხელმძღვანელი კი იყო ვიცე-პოლკოვნიკი ალექსანდრე შნეური.
კომუნისტური დრო
1919 წლის სექტემბრიდან 1920 წლის აპრილამდე დაზვერვას ხელმძღვანელობდა კაპიტანი ვააგნ მურადიანი, რომელიც შემდგომში შეცვალა კაპიტანმა ტიგრან დევოიანმა. ამ განყოფილების ქვედანაყოფების სამუშაოს ძირითადი მიმართულებები იყო კონტრდაზვერვა, კრიმინალთან ბრძოლა და გენტურასთან მუშაობა. ამის გარდა სომხეთის პირველი რესპუბლიკის გენშტაბის დაზვერვის სამსახურმა მოახდინა აგენტურის შექმნა საზღვარგარეთ (ძირითადად ბაქოსა და თბილისში)გენშტაბის ოფოცრის, გენერალ-მაიორ კორგანოვის ინიციატივით, შეიქმნა აგრეთვე დანაყოფები თურქეთსა და ირანში
სომხეთის უსაფრთხოების სტრუქტურების განვითარების მეორე ეტაპი იწყება სომხეთში საბჭოთა ხელისუფლების დამკვიდრებით.1920 წლის 2 დეკემბერს სომხეთის სსრს რევკომის დეკრეტის თანახმად შეიქმნა  სომხეთის სსრს საგანგებო კომისია. ამავე დეკრეტით სომხეთის წითელ არმიაში შეიქმნა კონტრრევოლუციური სამსახური.
სამამულო ომის დროს უსაფრთხოების სამსახურების სტრუქტურა იცვლება. 1941 წელს სომხეთის საბჭოთა რესპუბლიკის შსსკ (შინაგან საქმეთა სახალხო კომისარიატს(НКВД) ) გამოეყო სომხეთის სახალხო უსაფრთხოების სახალხო კომისარიატი, თუმცა 1941 წლის ივლისში ეს სტრუქტურები შეერთდნენ, და 1943 წლის აპრილში ისევ დაიყვნენ. სამამულო ომის დროს სახელმწიფო უსაფრთხოების სტრუქტურებს ხელმძღვანელობდა გენერალ-მაიორი გიორგი მარტიროსოვი. 1952 წლის აგვისტოდან 1954 წლის აპრილამდე გიორგი მარტიროსოვი ხელმეორედ ინიშნება უსაფრთხოების სამსახურების უფროსად. 1945 - 1947 წლებში სომხეთის უსაფრთხოების სამსახურებს ხელმძღვანელობდა პოლკოვნიკი ნიკიტა ხრიმანი, ხოლო 1947 - 1952 წლებში - სერგეი კორხმაზიანი. 1945-1947 წლებში უსაფრთხოების სამსახურებს ხელმძღვანელობდაგიორგი ბადამიანცი, 1972-1977 წლებში არკადი როგოზინი, 1977-1978 წლებში - გაიარ მიქაელიანი, 1978-1988 წლებში მარიუს იუზბაშიანი, 1988 - 1991 ვალერი ბადამიანცი.
თანამედროვე პერიოდი
თანამედროვე ეტაპის დაწყების დღედ ითვლება 1991 წლის 21 სექტემბერი.
1991 წლის 4 დეკემბერს სომხეთის რესპუბლიკის კგბ-ემ შეიცვალა სახელი და გახდა სომხეთის რესპუბლიკის სახელმწიფო უსაფრთხოების სამმართველოდ, რომლის ხელმძღვანელი გახდა უსიკ არუტუნიანი(1991 წლის-1992 წლის თებერვლადე) შემდეგ - გენერალ-მაიორი ვალერი პოგოსიანი. კატეგორია:უსაფრთხოების სამსახურები
მიუსერა
მიუსერა (Мысра) — დაბა საქართველოში, აფხაზეთის ავტონომიური რესპუბლიკის გუდაუთის მუნიციპალიტეტში. დაბა მდებარეობს ბიჭვინთიდან სამხრეთით 8 კმ-ში, შავი ზღვის სანაპიროზე, ბიჭვინთა-მიუსერის სახელმწიფო ნაკრძალის ტერიტორიაზე.
1921–1949 წლებში „მისრას“ სახელწოდებით შედიოდა გუდაუთის რაიონის მგუძირხვის თემში. აფხაზეთის ასსრ უმაღლესი საბჭოს პრეზიდიუმის 1987 წლის 20 ნოემბრის ბრძანებულებით (დამტკიცდა საქართველოს სსრ უმაღლესი საბჭოს პრეზიდიუმის 30 დეკემბრის ბრძანებულებით), გუდაუთის რაიონის სოფელ მუგუძირხვიდან გამოიყო მიუსერა და ის გარდაქმნა დაბად, ასევე შეიქმნა მიუსერის სადაბო საბჭო.
ეტიმოლოგია
სახელწოდება ქართულია, სვანურად „თოვლიანს“ ნიშნავს. მიუსერა გორაკზე მდებარეობს, სადაც დაბლობზე უფრო ხანგრძლივად იდო თოვლი. აქედან მომდინარეობს სახელწოდებაც.
სქოლიო
კატეგორია:გუდაუთის მუნიციპალიტეტის დაბები
All I Have to Give
— ბოიბენდ Backstreet Boys-ის სიმღერა და სინგლი. გამოვიდა 1998 წელს. შეტანილია ალბომში Backstreet's Back.
რესურსები ინტერნეტში
კატეგორია:Backstreet Boys-ის სიმღერები კატეგორია:1997 წლის სიმღერები კატეგორია:1998 წლის სინგლები
ძვ. წ. 382
გარდაიცვალნენ
*
სიმონ ჯანაშია
სიმონ ნიკოლოზის ძე ჯანაშია (დ. 26 ივლისი  [ ძვ. სტ. 13 ივლისი], 1900, სოფელი მაკვანეთი, ოზურგეთის მაზრა, — გ. 5 ნოემბერი, 1947, თბილისი) — ქართველი ისტორიკოსი, საქართველოს მეცნიერებათა აკადემიის აკადემიკოსი (1941), სსრკ მეცნიერებათა აკადემიის აკადემიკოსი (1943), მეცნიერების დამსახურებული მოღვაწე (1946). სკკპ წევრი 1940 წლიდან.
ბიოგრაფია
მამამისი ნიკოლოზ ჯანაშია (1872-1918) იყო ცნობილი ქართველი საზოგადო მოღვაწე, პედაგოგი და ეთნოგრაფი; აქვეყნებდა პუბლიცისტურ წერილებს ქართულ პრესაში ჰამუთ-ბეის ფსევდონიმით. 1918 წელს სიმონ ჯანაშიამ დაამთავრა ქალაქ სოხუმის რეალური სასწავლებელი; თბილისის სახელმწიფო უნივერსიტეტში ცნობილ მეცნიერთა — ივანე ჯავახიშვილის, იოსებ ყიფშიძის, აკაკის შანიძის, გიორგი ახვლედიანის და სხვათა ხელმძღვანელობით მიიღო საფუძვლიანი ისტორიულ-ფილოლოგიური და საენათმეცნიერო მომზადება. ჯავახიშვილის წარდგინებით დატოვებულ იქნა უნივერსიტეტში საპროფესოროდ მოსამზადებლად. 1938 წელს უნივერსიტეტში დაიცვა სადოქტორო დისერტაცია.
1924 წლიდან ეწეოდა სამეცნიერო და პედაგოგიურ მოღვაწეობას. ახალგაზრდობის წლები ჯანაშიამ ძირითადად აფხაზეთში გაატარა, სადაც პედაგოგიურ მოღვაწეობას ეწეოდა ნიკოლოზ ჯანაშია. 1926 წელს მიიწვიეს უნივერსიტეტში აფხაზური ენის ლექტორად, სადაც იგი 1937 წლამდე მოღვაწეობდა. 1930 წელს თბილისის სახელმწიფო უნივერსიტეტის საბჭომ დოცენტად აირჩია, ხოლო 1935 წელს არჩეულ იქნა უნივერსიტეტის საქართველოს ისტორიის კათედრის გამგედ და პროფესორად.
1936-1937 წლებში ის საქართველოს ისტორიის კაბინეტის გამგე იყო უნივერსიტეტში. 1936-1941 წლებში ხელმძღვანელობდა საბჭოთა კავშირის მეცნიერებათა აკადემიის საქართველოს ფილიალის ენის, ისტორიისა და მატერიალური კულტურის ინსტიტუტს. 1941 წლიდან საქართველოს მეცნიერებათა აკადემიის ვიცე-პრეზიდენტი და მისი ორი — ისტორიისა და ენათმეცნიერების ინსტიტუტის დირექტორი. 1941-1943 წლებში ხელმძღვანელობდა აკადემიის ისტორიის და ენათმეცნიერებათა ინსტიტუტს, 1943 წელს გადადგა ენათმეცნიერების ინსტიტუტის დირექტორობიდან, ხოლო გარდაცვალებამდე ხელმძღვანელობდა ისტორიის, არქეოლოგიისა და ეთნოგრაფიის ინსტიტუტს.
ჯანაშია უმთავრესად იკვლევდა ძველი და ადრინდელი შუა საუკუნეების საქართველოს ისტორიის პრობლემებს. მის შრომებში სრულიად ახლებურადაა გაშუქებული ქართველთა ეთნოგენეზის, კლასებისა და სახელმწიფოს ჩამოყალიბების, ფეოდალიზმის გენეზისის საკითხები. ჯანაშიამ შეიმუშავა საქართველოს ისტორიის ახლებური, მეცნიერულად დამუშავებული პერიოდიზაცია. მან პირველმა გამოყო საქართველოს ისტორიაში პირველყოფილი თემური წყობილების პერიოდი. ჯანაშიას თვალსაზრისით, პირველყოფილი თემური წყობილების რღვევა და კლასობრივი საზოგადოების ჩასახვა ძველი წელთაღრიცხვის II ათასწლეულის შუა ხანიდან იწყება და ძველი წელთაღრიცხვის I ათასწლეულის შუა ხანაში ყალიბდება პირველი ქართული სახელმწიფოები — კოლხეთის სამეფო (ძველი წელთაღრიცხვის VI საუკუნე) და ქართლის (იბერიის) სამეფო (ძველი წელთაღრიცხვის IV საუკუნე). ახალი წელთაღრიცხვის IV საუკუნიდან უკვე იწყება ფეოდალიზმის ხანა საქართველოში. X საუკუნეში მთავრდება ადრინდელი ფეოდალიზმის ეტაპი და იწყება მოწიფული, ანუ განვითარებული ფეოდალიზმის ეტაპი.
მეცნიერის აზრით, მართალია, ანტიკური ხანის ქართულ სახელმწიფოებში, კოლხეთისა და ქართლის სამეფოებში, მონათმფობელური წყობილება არსებობდა, მაგრამ მონურ შრომას უმთავრესად სატაძრო მეურნეობებსა და ქალაქებში იყენებდნენ. მიწისმოქმედთა ძირითადი მასა კი სასოფლო თემებში გაერთიანებული პირადად თავისუფალი მწარმოებლების სახით უნდა ყოფილიყო წარმოდგენილი. ფეოდალური ურთიერთობა საქართველოში მას უშუალოდ გვაროვნული წყობილების დაშლის საფუძველზე შექმნილად მიაჩნდა („საქართველოს ადრინდელი ფეოდალიზაციის გზაზე“, 1937; „ფეოდალური რევოლუცია საქართველოში“, 1935; „საქართველოს ისტორია უძველესი დროიდან მე-13 საუკუნის დამდეგამდე“, 1936).
ჯანაშიამ ახალი ეტაპი შექმნა ქართველთა ეთნოგენეზის პრობლემის კვლევაში ივანე ჯავახიშვილის შემდეგ: წამოაყენა და დაასაბუთა მოსაზრება წინა აზიის მონათესავე სამყაროში კულტურული და სახელმწიფოებრივი ცენტრების სამხრეთიდან ჩრდილოეთში გადანაცვლებისა და ქართველთა ავტოქთონობის შესახებ; დაადგინა პირველი ქართული სახელმწიფოების სოციალური ბუნება („თუბალ-თაბალი, ტიბარენი, იბერი“, 1937; „უძველესი ეროვნული ცნობა ქართველთა პირველსაცხოვრისის შესახებ მახლობელი აღმოსავლეთის ისტორიის სინათლეზე“, 1940; „ქართველთა წარმომავლობის საკითხისათვის“, „აღმოსავლურ-ქართული სახელმწიფოს უძველესი კულტურულ-პოლიტიკური ცენტრების საკითხისათვის“, შრომები, ტ. 2, 1952). ჯანაშიამ საფუძვლიანად განიხილა ქართველი ერის ჩამოყალიბების პრობლემა, უარყო ლიტერატურაში გამოთქმული თვალსაზრისი, რომ ქართველი ერი XIX საუკუნის 60-იან წლებში გაჩნდა.
საქართველოს ისტორიის კონკრეტული მასალის გათვალისწინებით, აჩვენა რომ ერის ნიშნები ქართველებს ჰქონდათ ჯერ კიდევ შუა საუკუნეებში, გარდა ეკონომიკური ერთობისა, რაც ბურჟუაზიულ ეპოქაში იქმნება, საერთო ეროვნული ბაზრის შექმნასთან ერთად. ჯანაშიამ საგანგებოდ შეისწავლა საქართველოს ურთიერთობა ახლო აღმოსავლეთის ქვეყნებთან, ბიზანტიასთან, არაბთა სახალიფოსთან, განსაზღვრა არაბთა მფლობელობის ეტაპები საქართველოში, ბიზანტიასთან ურთიერთობის ფორმები („არაბობა საქართველოში“, 1936). რამდენიმე ნაშრომში საგანგებოდაა განხილული დასავლეთ და სამხრეთ-დასავლეთ საქართველოს ისტორია და წარმოჩენილია კოლხეთის, ეგრისის და აფხაზთა სამეფოების ისტორიის ცალკეული პერიოდები [„აფხაზთა სამეფოს წარმოშობის დროისა და ვითარების შესახებ“, შრომები, ტ. 2; 1952 (რუსულ ენაზე); კონსტანტინე პორფიროგენეტის ცნობები ტაო-კლარჯეთის ბაგრატიონთა შესახებ, თსუ შრომები, 1941, ტ. 18 და სხვა].
მნიშვნელოვანი გამოკვლევები აქვს ჯანაშიას გვიანდელ ფეოდალიზმის ისტორიაშიც (იხ. „ვახუშტი ქართული ფეოდალიზმის შესახებ“, „შეხედულება ფეოდალური აღზრდისა და განათლების შესახებ და მათი წესები XVII საუკუნის საქართველოში“, ტ. 2, 1952). ჯანაშია საგანგებოდ იკვლევდა საკუთრივ აფხაზეთის ისტორიას, აფხაზეთსა და აფხაზეთის როლს და ადგილს საქართველოს ისტორიაში („უზენაესი ღვთაების აფხაზური სახელწოდების ფორმისათვის“, 1923-1924; „აფხაზთა სამეფოს ისტორიიდან“, შრომები, ტ. 2, 1952; „გიორგი შერვაშიძე, მასალები საქართველოსა და კავკასიის ისტორიისათვის“, 1939, ნაკვ. 3 და სხვა).
მრავალფეროვანია ჯანაშიას, როგორც ენათმეცნიერის, სამოღვაწეო სფერო. იგი მოიცავს ქართული სალიტერატურო ენის განვითარებისა და ნორმალიზაციის, ქართული კულტურულ-ისტორიული ტერმინების, გვართა და გეოგრაფიულ სახელთა გავრცელების, ისტორიის, წარმოებისა და ეტიმოლოგიის, აგრეთვე ქართველურ ენათა მთის იბერიულ-კავკასიურ ენებთან ისტორიულ-გენეტიკური ურთიერთობის საკითხებს. ჯანაშიამ საფუძველი ჩაუყარა აფხაზეთ-ადიღურ ენათა მეცნიერულ შესწავლას ჩვენში. მისი დიდი დამსახურებაა სვანურ ენაში ადიღურ ენათა (კერძოდ, ყაბარდოულის) ფენის გამოყოფა და სვანურ ბრუნებაში ადიღური სისტემის დადგენაში.
ჯანაშიამ მნიშვნელოვანი შრომა გასწია საქართველოს ისტორიულ წყაროთა გამოცემის, უცხოური წყაროების ცნობების ქართულად თარგმნის თუ მათი წყაროთმცოდნეობითი ანალიზის ხაზით. არაერთი ნაშრომი მიუძღვნა მან ქართული კულტურის ისტორიას, ისტორიული გეოგრაფიის საკითხებს. ჯანაშია ხელმძღვანელობდა არქეოლოგიურ კვლევა-ძიებებს საქართველოში. 1940 წლიდან ის სათავეში ჩაუდგა მცხეთის ტერიტორიაზე დაგეგმილ არქეოლოგიურ სამუშაოებს. მოპოვებული ახალი მასალის ანალიზი აისახა მის შრომებში და „საქართველოს ისტორიის სახელმძღვანელოში“. 1943 წელს ჯანაშიას, ნიკო ბერძენიშვილისა და ივანე ჯავახიშვილის ავტორობით (რედაქტორი სიმონ ჯანაშია) გამოვიდა საქართველოს ისტორიის სასკოლო სახელმძღვანელო უძველესი დროიდან XIX საუკუნის დამდეგამდე. 1926 წლიდან ჯანაშია წლების მანძილზე კითხულობდა თბილისის სახელმწიფო უნივერსიტეტში აფხაზური ენის კურსს, ლექციებს საქართველოს ისტორიის წყაროთმცოდნეობაში, საქართველოს ისტორიის ზოგად კურსს, ატარებდა სპეციალურ კურსებსა და სემინარებს. ჯანაშიას ეკუთვნის 100-ზე მეტი სამეცნიერო-კვლევითი ნაშრომი, მათ შორის 10 მონოგრაფია.
თბილისში არსებობს მისი სახელობის ქუჩა.
სქოლიო
კატეგორია:საქართველოს მეცნიერებათა ეროვნული აკადემიის აკადემიკოსები კატეგორია:სსრკ-ის მეცნიერებათა აკადემიის ნამდვილი წევრები კატეგორია:ქართველი ისტორიკოსები კატეგორია:ქართველი ენათმეცნიერები კატეგორია:ლენინის ორდენის კავალრები კატეგორია:შრომის წითელი დროშის ორდენის კავალრები კატეგორია:სტალინური პრემიის ლაურეატები კატეგორია:მთაწმინდის პანთეონში დაკრძალულები კატეგორია:თბილისის სახელმწიფო უნივერსიტეტის კურსდამთავრებულები სიმონ
წვიმის კაცი
წვიმის კაცი (Rain Man) — ბარი ლევინსონის ფილმი, რომელიც 1988 წელს გამოვიდა კინოეკრანებზე. ფილმში მონაწილეობენ დასტინ ჰოფმანი, ტომ კრუზი, ვალერია გოლინო და სხვა.
სიუჟეტი
მამის გარდაცვალების შემდეგ სამი მილიონი დოლარი აუტიზმით დაავადებულ რეიმონდს ხვდა წილად, ჩარლის კი არაფერი ერგო. გაღიზიანებული ჩარლი საკუთარი წილის მიღებას ცდილობს და ძმა საავადმყოფოდან გამოჰყავს. მათი რამდენიმედღიანი თანაცხოვრება ყველაფერს ცვლის...
ჯილდოები
ოსკარი
Sounds of the Universe
Sounds of the Universe (სამყაროს ხმები) — ინგლისური ელექტრონული ჯგუფ Depeche Mode-ის მეთორმეტე სტუდიური ალბომი. იგი გამოვიდა ბრიტანეთში 2009 წლის 20 აპრილს.
კომპაქტ დისკი
ალბომის ხანგრძლივობა ყველაზე დიდია ჯგუფის ალბომებს შორის.
iTunes-ის სპეციალური ვერსია
iTunes Pass ვერსიით მსმენელს გარკვეული პერიოდის განმავლობაში შეუძლია ალბომთან დაკავშირებული ყველა სინგლის, ვიდეორგოლისა და სხვა მასალის უფასოდ მიღება iTunes ბიბლიოთეკაში
სასაჩუქრო გამოცემა
thumb|სასაჩუქრო გამოცემა Sounds of the Universe
დისკი 1 - Sounds of the Universe:
დისკი 2 - დამატებითი სიმღერები და რემიქსები: დისკი 3 - დემო ჩანაწერები
DVD (ვიდეო)
DVD (აუდიო):
შეფუთვა/დამატებითი შიგთავსი:
სქოლიო
კატეგორია:Depeche Mode-ის ალბომები კატეგორია:2009 წლის ალბომები კატეგორია:Mute Records-ის ალბომები კატეგორია:Capitol Records-ის ალბომები კატეგორია:Virgin Records-ის ალბომები კატეგორია:ალბომები ბენ ჰილიერის პროდიუსერობით
ხულო
ხულო — დაბა აჭარის ავტონომიურ რესპუბლიკაში, ხულოს მუნიციპალიტეტის ადმინისტრაციული ცენტრი. მდებარეობს მდინარე აჭარისწყლის ხეობაში, ახალციხე-ბათუმის საავტომობილო გზაზე, ზღვის დონიდან 923 მ, ბათუმიდან 88 კმ., თბილისიდან 438 კმ. მოსახლეობა 1007 ადამიანი (2014). დაბაში არის ადმინისტრაციული, კულტურის, განათლების და ჯანდაცვის დაწესებულებები, მცირე საწარმოები.
ისტორია
სახელწოდება „ხულოს“ ძველი ფორმაა „ხულა“ და ნიშნავს სავაჭრო სახლს. შუა საუკუნეებში აქ გადიოდა სავაჭრო-საქარავნო გზა, რომელიც სამცხე-ჯავახეთს გოდერძის უღელტეხილით აჭარა-შავიზღვისპირეთთან აკავშირებდა. ოსმალთა ბატონობის ხანაში ზემო აჭარის პოლიტიკურმა ცენტრმა სხალთიდან ხულოში გადაინაცვლა. 1874 წელს მისი მოსახლეობა 100 კომლზე მეტი არ იქნებოდა ხულოში იდგა ეკლესია, რომლის ქვები ხიმშიაშვილებმა ჯამესა და სხვა შენობებზე გამოიყენეს. რუსეთ-ოსმალეთის 1877-1878 წლების ომისა და შემდგომი მუჰაჯირობის გამო ხულოს მოსახლეობა მნიშვნელოვნად შემცირდა. 1892 წელს სოფელში გაიხსნა სასწავლებელი
1924 წლიდან გახდა ხულას მაზრის ცენტრი. დაბის სტატუსი მიიღო 1964 წელს. ხულოს სადაბო საბჭო მოიცავდა სოფლებს განახლება, გოდგაძეები, გუდასახო, დეკანაშვილები, დიაკონიძეები, დუაძეები, ელელიძეები, კურცხალი, ოქრუაშვილები, უჩხო, ქედლები, ძირკვაძეები. საბჭოთა პერიოდში განვითარებული იყო მეთამბაქოეობა, მოქმედებდა სამკერვალო, ელექტრომექანიკური და ლიმონათის საწარმოები. 1984 წელს დადგეს ლენინის ძეგლი.
აკოცე გოგონებს (ფილმი)
აკოცე გოგონებს (Kiss the Girls) არის 1997 წლის ტრილერი, რომელიც გადაღებულია რეჟისორ გარი ფლედერის მიერ. გადაღებულია ჯეიმზ პატერსონის ნოველის მიხედვით. მთავარ როლებში არიან მორგან ფრიმენი და ეშლი ჯადი.
სიუჟეტი
პოლიციელი ფსიქოლოგი ალექს კროსი გებულობს რომ მისი ნათესავი გოგონა დაიკარგა. როგორც გაირკვა ის მანიაკის მორიგი მსხვერპლი გახდა. მანიაკი იტაცებს გოგონებს და ამწყვდევს მათ საიდუმლო მიწისქვეშა სარდაფში, სადაც მათ გარკვეული წესების დაცვას აიძულებს. მათ ვინც წესებს დაარღვევს ტყეში შებოჭილს ტოვებს და ისინი ნელი სიკვდილით იხოცებიან. ერთ-ერთი მძევალი მოახერხებს გაქეცევას. კროსი კეიტთან ერთად იწყებენ მანიაკის ძებნას...
კატეგორია:1997 წლის ფილმები კატეგორია:ინგლისურენოვანი ფილმები კატეგორია:ამერიკული ფილმები
Prionopelta modesta
Prionopelta modesta — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Prionopelta-ს გვარიდან. მიეკუთვნება Amblyoponinae-ს ქვეოჯახს. .
სქოლიო
კატეგორია:ჭიანჭველები
Foo Fighters
Foo Fighters — ამერიკული როკ-ჯგუფი, ჩამოყალიბებული დეივ გროლის მიერ 1995 წელს. ჯგუფს სახელი მეორე მსოფლიო ომის ტერმინის Foo Fighter-ის მიხედვით ჰქვია. ამერიკელი მფრინავები ასე უწოდებდნენ ამოუცნობ მფრინავ ობიექტებს და უცნაურ ატმოსფერულ ფენომენებს, რომლებსაც ევროპისა და წყნარი ოკეანეს ცაში ხედავდნენ.
ჯგუფმა მსოფლიო აღიარებას მიაღწია და რამდენიმე #1 ჰიტი ჩაწერა, მათ ცნობილ სიმღერებს შორისაა: „This Is a Call“, „Everlong“, „Learn to Fly“, „All My Life“, „Times Like These“, „Best of You“, „DOA“, და „The Pretender“. ჯგუფის ალბომებიდან ორმა, There Is Nothing Left to Lose და One by One საუკეთესო როკ-ალბომის ნომინაციაზე გრემის ჯილდო მოიპოვა. ექვსი სტუდიური ალბომის ფონზე, მათ რამდენიმე ფილმში თავიანთი წვლილი საუნდტრეკის სახით შეიტანეს, მათ შორის სიმღერა „The One“ - 2002 წლის ფილმისთვის „ორინჯი“.
სქოლიო
კატეგორია:ალტერნატიული მუსიკალური ჯგუფები კატეგორია:ამერიკული როკ-ჯგუფები კატეგორია:გრემის ჯილდოს მფლობელები კატეგორია:პოსტ-გრანჟ ჯგუფები კატეგორია:1995 წელს ჩამოყალიბებული ჯგუფები კატეგორია:Foo Fighters
მელია (ბოტანიკა)
მელია (Melia) — მცენარეთა გვარი მელიისებრთა ოჯახისა. ფოთოლმცვივანი ან ნახევრად მარადმწვანე ხეები და ბუჩქებია.
25-მდე სახეობა გავრცელებულია სამხრეთ აზიასა და ავსტრალიაში. ყოფილ სსრკ-ში ბუნებრივად არ იზრდება, კულტურაში უფრო ხშირად გვხვდება Melia azedarach; საკმაოდ ლამაზი, გაშლილვარჯიანი ხეა, რომლის სიმაღლე 12-18 მ აღწევს. მეჩხერ საგველა ყვავილედში თავმოყრილი წვრილი იასამნისფერი სურნელოვანი ყვავილები და ყვითელი მომრგვალო ნაყოფი აქვს.
დეკორატიულია. მოშენებულია ყირიმის, კავკასიასა და შუა აზიის ბაღ-პარკებში. კარგად ხარობს საქართველოშიც. ფოთოლსა და ფესვს იყენებენ მედიცინაში. ნაყოფი შხამიანია, მისგან იღებენ ინსექტიციდებს. მოწითალო მერქანს სადურგლო საქმეში ხმარობენ.
ლიტერატურა
კატეგორია:მელიისებრნი
პატარა არაქალი
პატარა არაქალი — სოფელი საქართველოში, სამცხე-ჯავახეთის მხარის ნინოწმინდის მუნიციპალიტეტში, სათხის თემში. მდებარეობს მდინარე ფარავნის მარჯვენა მხარეს, ზღვის დონიდან 1890 მ სიმაღლეზე. ქალაქ ნინოწმინდიდან დაშორებულია 9 კილომეტრით. 2002 წლის მონაცემებით სოფელ პატარა არაქალის მოსახლეობა შეადგენს 561 ადამიანს. სოფელში არის პატარა არაქალის სკოლა.
სქოლიო
კატეგორია:ნინოწმინდის მუნიციპალიტეტის სოფლები
ძვ. წ. 384
გარდაიცვალნენ
*
სურინამი
სურინამი, ოფიციალურად სურინამის რესპუბლიკა (Republiek Suriname) — სახელმწიფო სამხრეთ ამერიკის ატლანტის ოკეანის სანაპიროს ჩრდილო-აღმოსავლეთ ნაწილში ნაწილში. აღმოსავლეთიდან ესაზღვრება საფრანგეთის გვიანა, სამხრეთიდან — ბრაზილია, დასავლეთიდან — გაიანა, ხოლო ჩრდილოეთიდან — ატლანტის ოკეანე. სურინამის ფართობი 165 000 კმ²-ია, რითაც სამხრეთ ამერიკის ყველაზ პატარა სუვერენული სახელმწიფოა. 2018 წლის აღწერის მიხედვით, სურინამის მცხოვრებთა რიცხვია 575,990. მათი უდიდესი ნაწილი ქვეყნის ჩრდილოეთ ნაწილშია დასახლებული, სადაც დედაქალაქი პარამარიბო მდებარეობს. სურინამი კარიბის გაერთიანების წევრია.
სურინამი ერთ-ერთია იმ ოთხ სამხრეთამერიკული ქვეყანას შორის (ბრაზილია, გაიანა, საფრანგეთის გვიანა), სადაც სახელმწიფო ენა ესპანური არ არის. სურინამში სახელმწიფო ენა ნიდერლანდურია, გავრცელებულია ასევე კრეოლის და სრანანტონგოს ენები. ქვეყანაში ჯამში 17 ენასა და დიალექტზე საუბრობენ. სურინამი ერთადერთი ნიდერლანდურენოვანი ქვეყანაა დასავლეთ ნახევარსფეროში, რომელიც არ შედის ნიდერლანდების სამეფოს შემადგენლობაში.
XVII საუკუნიდან სურინამი ნიდერლანდების კოლონია იყო. 1863 წელს მონობის გაუქმებამდე ქვეყნის ეკონომიკა პლანტაციებში მომუშავე აფრიკელ მონებზე, ხოლო 1863 წლიდან აზიელ დაქირავებულ მუშახელზე იყო დამყარებული. 1954 წელს სურინამი ნიდერლანდების სამეფოს კონსტიტუციური ქვეყანა გახდა, ხოლო 1975 წელს დამოუკიდებლობა მოიპოვა.
სურინამი ტროპიკულ სარტყელში, ეკვატორიდან ოდნავ ჩრდილოეთით მდებარეობს. ქვეყნის დიდი ნაწილი ტყეებითაა დაფარული. სურინამის ეკონომიკის წამმართველი ძალა ბუნებრივი რესურსებია, როგორიცაა ოქრო, ნავთობი, ბოქსიტი და სოფლის მეურნეობის პროდუქტები.
სურინამი ადრე ცნობილი იყო როგორც ნიდერლანდების გაიანა. ქვეყანას სახელი დაერქვა სურინების ტომისგან, რომელიც შემდგომში არავაკის ტომმა განდევნა. ეროვნული დღესასწაულია 25 ნოემბერი — დამოუკიდებლობის მოპოვების დღე.
ისტორია
სურინამის ტერიტორიაზე პირველი დასახლებები ძვ. წ. 3000 წლით თარიღდება. უძველესი და უდიდესი ტომები იყვნენ არავაკები, სანაპიროზე მომთაბარე ხალხები, რომლებიც თევზაობითა და ნადირობით ირჩენდნენ თავს. დაახლოებით ძვ. წ. 2500 წელს სურინამის ტერიტორიაზე კარიბები შემოვიდნენ, რომლებიც მდინარე მარონის სათავესთან დასახლდნენ.
კოლონიური პერიოდი
ევროპიდან ამ ტერიტორიების დაზვერვა ჯერ კიდევ XVI საუკუნეში ნიდერლანდელმა, ფრანგმა, ესპანელმა და ინგლისელმა მოგზაურებმა დაიწყეს. XVII საუკუნეში მრავალი მდინარის სანაპიროზე, გაიანას ნაყოფიერ მიწებზე პირველი ნიდერლანდური და ბრიტანული კოლონიები გაჩნდა. ყველაზე ადრინდელ დოკუმენტურ მასალაში პირველ კოლინიად მოხსენიებულია ინგლისური დასახლება სახელწოდებით მარშალ კრიტი, რომელიც მდინარე სურინამის ნაპირებზე იყო გაშენებული. სურინამის ტერიტორიაზე კონტროლის მოპოვებისკენ დიდი ბრიტანეთი და ნიდერლანდები ისწრაფვოდნენ, რამაც ამ ორ ქვეყანას შორის უთანხმოება წარმოშვა. 1667 წელს მათ შორის ბრედის ზავის დაიდო, რომლის საფუძელზეც სურინამის პლანტაციები ნიდერლანდებმა, ინგლისმა კი ქალაქი ახალი ამსტერდამი მიიღო. 1683 წელს ამსტერდამმა სურინამის საზოგადოება დააარსა, რომელსაც კოლონიის მართვა და დაცვა ევალებოდა. კოლონიალისტთა მთავარი საყრდენი აფრიკელ მონათა შრომა იყო, რომლებიც მდინარის ნაპირზე გაშენებულ ყავის, კაკაოს, შაქრის, ლერწმისა და ბამბის პლანტაციებს ამუშავებდნენ. მონათმფლობელები მონებს უაღრესად სასტიკად ეპყრობოდნენ, რის გამოც მრავალი მათგანი პლანტაციებიდან გარბოდა. ამასთან დაკავშირებით ისტორიკოსმა ჩარლზ რალფ ბოქსერმა დაწერა: „სურინამში საზღვრებს გასცა ადამიანის არაადამიანურმა მოპყრობა ადამიანისვე მიმართ.“ 1795 წელს მოხდა სურინამის საზოგადოებიზ ნაციონალიზება ბატავიის რესპუბლიკის მიერ, რის შემდეგაც რესპუბლიკა ტერიტორიას როგორც ეროვნულ კოლონიას, ისე მართავდა. 1799-1802 და 1804-1816 წლებში სურინამი გაერთიანებულ სამეფოს ჰქონდა ოკუპირებული.
ტროპიკულ ტყეებში მცხოვრებ მკვიდრ სამხრეთამერიკელთა დახმარებით გაქცეულმა მონებმა თავიანთი კულტურა ჩამოაყალიბეს. ისინი მარონების სახელწოდებით არიან ცნობილნი. ხშირად მარონები პლანტაციებში ჯგუფურად იჭრებოდნენ, რათა ახალი წევრები შეემატებინათ. ისინი იტაცებდნენ ქალებს, იარაღსა და საკვებს, ასევე ხშირად მონათმფლობელებსა და მათი ოჯახის წევრებს კლავდნენ. კოლონიალისტებმა მრონებისგან თავის დასაცავად თავდაცვითი ნაგობები ააგეს, ასევე წარუმატებლად სცადეს შეარაღებული თავდასხმა მათ წინააღმდეგ. საბოლოოდ, საომარი მოქმედებების დასასრულებლად, XVIII საუკუნეში ევროპელმა კოლონიალისტებმა სხვადასხვა ტომებთან სამშვიდობო ხელშეკრულებები დადეს. მათ მარონებს საკუთარ ტერიტორიაზე ვაჭრობის უფლება მისცეს და სუვერენული სტატუსი და ავტონომია მიანიჭეს.
მონობის გაუქმება
1861-1863 წლებში, ამერიკის სამოქალაქო ომის პერიოდში, როცა მონები ქვეყნის მიერ კონტროლირებადი ტერიტორიიდან გაქცევას ცდილობდნენ, აშშ-ს პრეზიდენტი აბრაამ ლინკოლნი და მისი ადმინისტრაცია ეძებდნენ ტერიტორიებს, სადაც ამერიკის დატოვების მსურველ გათავისუფლებულ მონებს დაასახლებდნენ. მათ სურინამის კოლონიასთან დაკავშირებით მოლაპარაკებები დაიწყეს ნიდერლანდების მთავრობასთან სურინამის, რაც 1864 წელს წარუმატებლად დასრულდა. ნიდერლანდებმა სურინამში მონათმფლობელობა 1863 წელს გააუქმა, თუმცა ეს გარდამავალი პროცესი იყო. მონებს პლანტაციებში 10 წლის მანძილზე მინიმალური ანაზღაურებით ამუშავებდნენ და შემდეგ ათავისუფლებდნენ, რაც მონათმფლობელთათვის გარკვეული სახის კომპენსაცია იყო. 1873 წლის შემდეგ, გათავისუფლებულ მონათა უმრავლესობამ პლანტაციებში მუშაობა შეწყვიტა. პლანტაციის ზოგიერთი მფლობელი 10 წლის მანძილზე მონებს ანაზღაურების ნაცვლად მიწის საკუთრებას უფლებას აძლევდა.
როგორც კოლონიის, სურინამის ეკონომიკა პლანტაციებში სასაქონლო კულტურების მოყვანასა და დამუშავებაზე იყო დამყარებული. მშრომელთა დეფიციტის აღმოსაფხვრელად ნიდერლანდებმა დაქირავებული მუშახელი ინდოეთიდან და ნიდერლანდების ოსტ-ინდოეთიდან ჩამოიყვანა. აგრეთვე XIX საუკუნის ბოლოსა და XX საუკუნის დასაწყისში მშრომელები, მათ შორის ძირითადად კაცები, ჩინეთიდან და შუა აღმოსავლეთის ქვეყნებიდან დაიქირავეს.
დეკოლონიზაცია
1954 წელს სურინამი ნიდერლანდების სამეფოს კონსტიტუციური ქვეყანა გახდა. კონსტიტუციის მიხედვით, ნიდერლანდები ინარჩუნებდა კონტროლს ქვეყნის საგარეო პოლიტიკაზე და პასუხისმგებელი იყო მის თავდაცავზე. 1974 წელს, ადგილობრივმა მთავრობამ, რომლის სათავეშიც სურინამის ეროვნული პარტია იდგა, ნიდერლანდების მთავრობასთან მოლაპარაკებები დაიწყო დამოუკიდებლობის თაობაზე, რომელიც ქვეყანას 1975 წლის 25 ნოემბერს მიანიჭა. დამოუკიდებლობის პირველ ათლწეულში სურინამის ეკონომიკის წამმართველი ძალა ნიდერლანდების მთავრობის ფულადი დახმარება იყო.
დამოუკიდებლობა
სურინამის პირველი პრეზიდენტი იყო იოჰან ფერიე, ხოლო პრემიერ-მინისტრი ― ჰენკ არონი, რომელის სურინამის ეროვნული პარტიის იმჟამინდელი ლიდერი იყო. დამოუკიდებლობის მოპოვებისათვის მოლაპარაკებების პროცესში, ქვეყნის მოსახლეობის ერთი მესამედი ნიდერლანდებში გადავიდა, რადგანაც ფიქრობდნენ, რომ დამოუკიდებელ სურინამში ბევრად უარესი მდგომარეობა იქნებოდა, ვიდრე, როგორც ნიდერლანდების სამეფოს საკონსტიტუციო ქვეყანაში. დამოუკიდებლობის მოპოვებიდან მალევე, პოლიტიკოსთა ხელშეწყობით სურინამი ეთნიკურად პოლარიზებული და კორუფციული ქვეყანა გახდა, ხოლო ეროვნული პარტია ნიდერლანდების მიერ გამოგზავნილ ფულს პარტიზანული მიზნებით იყენებდა. ქვეყნის ლიდერები თაღლითობაში 1977 წლის არჩევნებში ამხილეს, რომელშიც ჰენკ არნონი მეორე ვადით აირჩიეს. მოსახლეობაში უკმაყოფილება სუფევდა, მათი დიდი ნაწილი ნიდერლანდებში გადასულ სურინამელთა საზოგადოებას შეუერთდა.
1980 წლის სამხედრო გადატრიალება
1980 წლის 25 თებერვალს სამხედრო გადატრიალების შედეგად არნონის მთავრობა ჩამოაგდეს. გადატრიალება 16-მა სერჟანმა წამოიწყო, რომელთაც დეზი ბაუტერსე ხელმძღვანელობდა. სამხედრო რეჟიმის მოწინააღმდგეეებს კონტრშეტევის მცდელობა 1980 წლის აპრილში, 1980 აგვისტოში, 1981 წლის მარტში და 1982 წლის მარტში ჰქონდათ, მათ შორის მეორე კონტრშეტევას მარქსისტ-ლენინისტები ხელმძღვანელობდნენ. 1982 წლის 7 დეკმბერს სამხედრო რეჟიმმა, დეზი ბაუტერსეს მეთაურობით 13 რიგითი მოქალაქე, რომლებიც სამხედრო დიქტატურას ღიად აკრიტიკებდნენ, დააპატიმრეს და პარამარიბოს ციხეში ჩასვეს. მომდევნო სამი დღის მანძილზე ცამეტივე მათგანი სიკვდილით დასაჯეს.
1987 წლის არჩევნები და კონსტიტუცია
სურინამში 1987 წელს ეროვნული არჩევნები ჩატარდა. ეროვნულმა ასამბლეამ ახალი კონსტიტუცია მიიღო, რომლის მიხედვითაც, ბაუტერსეს სამხედრო საქმიანობის შენარჩუნების უფლება მისცეს. ამ უკანასკნელის ძალაუფლება მხოლოდ 1991 წლის არჩევნების შემდეგ შესუსტდა.
კარდონა (რისალი)
კარდონა (ოფიციალურად კარდონის მუნიციპალიტეტი; Bayan ng Cardona) ― მესამე კლასის მუნიციპალიტეტი რისალის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 50 143 ადამიანს შეადგენს. მოიცავს 18 ბარანგაის.
სქოლიო
კატეგორია:რისალის მუნიციპალიტეტები